NOVEL : MENITI IMPIAN (Osman Ayob)

TEMA

Tema novel Meniti Impian ialah keazaman dan kegigihan seorang remaja berusaha mengejar impian dan cita-citanya untuk menjadi seorang usahawan yang berjaya.

**Huraian yang mengukuhkan tema tersebut**:

* Tema tersebut dijelmakan melalui watak Zahar yang gigih menuntut ilmu dalam bidang pertukangan perabot di IKM kerana ingin mencapai cita-citanya untuk menjadi usahawan perabot yang cemerlang.
* Kegigihan juga dapat digambarkan melalui usaha Zahar membantu Pak Yusuf dalam menyiapkan perabot yang ditempah oleh orang kampung dan jiran Pak Yusuf setiap kali pulang bercuti di kampung.
* Walaupun Zahar tidak dapat meneruskan persekolahan di peringkat yang lebih tinggi,dia tidak berputus asa sehingga berjaya mendapat sijil MLVK di IKM.
* Zahar tidak berputus asa belajar dengan tekun di IKM walaupun dipandang rendah dan hina oleh Suhaili yang berkelulusan ITM.
* Setiap nasihat daripada Cikgu baharum di dalam kelas diikuti dan difahami dengan bersungguh-sungguh kerana Zahar ingin mendapat keputusan yang cemerlang dalam pelajarannya.
* Sebelum menghadapi peperiksaan,Zahar sudah berasa yakin kerana sejak awal lagi,dia sudah belajar bersungguh-sungguh dan berazam untuk mendapat kejayaan yang cemerlang.
* Penghinaan Suhaili terhadap kelulusan IKM yang susah mendapat pekerjaan dijadikan sebagai penguat semangat bagi Zahar untuk berusaha dengan gigih untuk berjaya walaupun hanya belajar di IKM.
* Walaupun hanya membuat latihan dalam loi di ilang tersebut,namun Zahar tetap belerja bersungguh-sunggh sehingga dia ditawarkan pekerjaan tetap di kilang tersebut tetapi dia telah menolaknya.
* Akhirnya Zahar berjaya memperoleh kelulusan yang cemerlang dan pulang ke kampung dengan membina bengkel perabotnya sendiri yang dibina atas tanahnya sendiri bernama Bengkel Meniti Impian.

PERSOALAN

Persoalan ialah isu-isu sampingan dalam cerita.Sesebuah novel atau cerita itu boleh mempunyai banyak persoalan.

1. Ketekunan/Kegigihan membawa kejayaan. Contoh; Zahar sangat tekun /gigih berusaha menuntut ilmu di IKM dan menjalani latihan dalam loji yang akhirnya berjaya mempunyai bengkel perabotnya sendiri.
2. Minat dan kebolehan membuahkan hasil. Contoh, Pak Yusuf membuka bengkel perabot secara kecil-kecilan walaupun dia tidak mempunyai sijil kemahiran dalam bidang tersebut dan Zahar sangat meminati bidang pertukangan dan banyak belajar daripada Pak Yusuf sehingga dia berjaya menjadi pelajar cemerlang di IKM
3. Konflik percintaan dalam kalangan remaja. Contoh, Zahar mempunyai perasaan terhadap Suhaili tetapi Suhaili tidak menyukai Zahar kerana taraf pendidikan mereka berbeza dan Norimi menaruh perasaan kepada Zahar tetapi amat cemburu.
4. Keharmonian hidup masyarakat di kampung. Contoh, Majlis kenduri kesyukuran yang berlangsung di rumah Pak Karim dihadiri oleh semua orang kampung yang membantu dalam menyediakan hidangan untuk majlis tersebut. Atau, Orang kampung bergotong-royong membantu Zahar untuk mendirikan bengkel perabotnya dan Zahar menjamu mereka dengan hidangan tengah hari.
5. Keikhlasan dalam persahabatan. Misalnya, Razali ikhlas membantu Zahar ketika Zahar menjalani latihan dalam loji dengan menumpangkan Zahar di rumahnya. / Zahar dan rakan-rakan di IKM serta di kampung saling memberi sokongan antara satu sama lain.
6. Kepentingan ilmu dan pelajaran, Contohnya;Setiap kali pulang ke kampung.Zahar tidak pernah lupa menasihati adik-adiknya supaya tidak mengabaikan pelajaran. Walaupun gagal memasuki Tingkatan 6, Zahar meluahkan hasrat untuk memasuki Tingkatan 6 swasta tetapi terbantut kerana kemiskina
* Tauke Lim berharap agar anak perempuannya yang bercita-cita menjadi akauntan akan lulus dalam peperiksaan SPM
* Zahar berjaya dengan cemerlang di IKM kerana dia sedar kepentingan menuntut ilmu
* Pak Yusuf membiayai kedua-dua orang anaknya yang sedang melanjutkan pelajaran di universiti.
1. Persoalan tanggungjawab yang perlu dijalankan
* Contohnya; Setelah kematian suaminya, Mak Kiah menoreh getah, membuat tikar mengkuang dan mengambil upah menjahit pakaian untuk menyara kehidupan keluarganya.
* Mak Temah menghidangkan makanan kepada suaminya Pak Yusuf sebagai memenuhi tanggungjawabnya sebagai isteri.
* Pak Yusuf berusaha menyiapkan rak kasut yang dipertanggungjawabkan kepadanya oleh imam masjid
1. Persoalan Kehidupan masyarakat kampung yang sederhana

–  Contohnya Mak Temah menghidangkan hidangan makan tengah har berlaukan gulai ikan talang,ulam pucuk pegaga dan sayur tumis pucuk paku.

1. Perpaduan antara kaum
* Contohnya, Tauke Lim menempah empat buah meja kayu daripada Pak Yusuf setelah dia berpuas hati dengan hasil perabot yang dibuat oleh Pak Yusuf.
1. Bersabar dengan penghinaan orang
* Contohnya, .Zahar tetap bersabar dengan sikap Suhaili yang menghina mereka yang berkelulusan IKM yang kononnya akan merempat dan susah untuk mendapat pekerjaan.
1. Mematuhi peraturan dan disiplin
* Contohnya, Zahar,Ramli dan rakan-rakannya mematuhi arahan untuk berbaris dengan tegak semasa minggu suai kenal di IKM.
1. Kegigihan mencari rezeki
* Contohnya, Mengetahui kesusahan keluarganya, Zahar tetap membantu – pekerjaan ibunya Mak Kiah setiap kali cuti semester.
* Sejak setahun yang lalu,Zahar bekerja di bengkel Pak Yusuf untuk menyara keluarganya.
1. Memandang rendah orang lain
* Contohnya, Sikap Suhaili yang memandang rendah kepada Zahar kerana dia sedang belajar di ITM manakala Zahar hanya berjaya menjadi pelatih IKM.
1. Semangat kesukanan
* Contohnya, Walaupun telah memenangi perlawanan bola sepak dengan pasukan IKM Alor Setar,pelatih-pelatih IKM Sungai Petani tetap mengawal diri supaya tidak menguris perasaan lawannya.
* Zahar tidak menganggap bahawa kemenangan pasukan bola sepak IKM Sungai Petani merupakan usahanya sendiri sebaliknya semua ahli pasukannya yang telah membawa kejayaan.

15 Hidup bergotong-royong
– Penduduk kampung bergotong-royong mendirikan bengkel Zahar tanpa mengira terik panas matahari.
– Penduduk kampung bekerjasama apabila adanya kenduri kendara dan mengeratkan hubungan silatulrahim.

Watak dan perwatakan

Watak utama : Zahar

Watak

* Anak sulung
* Berusia awal 20-an
* Telah kematian bapanya, ibunya Mak Kiah
* Abang kepada Zakri dan Halim
* Bapa saudaranya Pak Yusuf
* Pandai bermain bola sepak
* Bercita-cita membuka bengkel perabotnya sendiri
* Lulusan SPM dan IKM
* Kawan-kawannya di IKM ialah Ramli, Norimi dan Habsah
* Kawan sekampungnya ialah Bakar, Rahim dan Suhaili

Perwatakan: Antara perwatak Zahar ialah dia seorang yang ….

1. Seorang yang rajin
2. Tidak mudah berputus asa
3. Anak yang baik
4. Patuh pada arahan
5. Seorang yang tegas
6. Seorang yang tekun
7. Bersikap rasional
8. Setia kawan
9. Taat pada printah agama
10. Tahu membalas budi
11. Cinta akan kampung halamannya
12. Berkeazaman tinggi
13. Berjimat cermat dalam berbelanja
14. Anak muda yang pandai berdikari

Watak sampingan: Pak Yusuf

Watak

* Bapa saudara Zahar
* Dalam lingkungan 60-an
* Kesihatannya baik
* Mempunyai bengkel perabot
* Isterinya Mak Temah
* Dua orang anaknya sedang belajar di universiti

Perwatakan: Antara perwatakan Pak Yusuf ialah

1. Mengambil berat terhadap anak saudaranya
2. Seorang yang bertanggungjawab
3. Seorang yang gigih bekerja
4. Seorang yang pemaaf
5. Seorang yang rajin bekerja

**Suhaili**

Watak

* Tinggi lampai
* Berbibir nipis
* Kulitnya puth kuning
* Berlesung pipi kanan
* Kawan sekelas Zahar
* Anak ketua kampung, Pak Karim
* Lulusan ITM
* Pernah bekerja di Petaling jaya
* Jawatannya Penolong Kerua Unt Pemasaran

Perwatakan: antara perwatakan Suhaili ialah dia seorang yang

1. Akan mengakui kesalahannya
2. Suka memandang rendah terhadap orang lain
3. Mudah berputus asa

Ramli

Watak:

* Kawan baik Zahar
* Berasal dari Pulau Pinang
* Pelatih Kursus Pertukangan Perabot IKM
* Pemain pasukan bola sepak IKM Sungai Petani

Perwatakan

1. Suka mengusik rakan
2. Pemain bola sepak yang baik

Norimi

Watak

* Kawan Zahar
* Berasal dari Johor Bahru
* Berkursus dalam bidang Lukisan Seni Bina

Perwatakan: Norimi seorang yang….

1. Lemah -lembut
2. Mudah tersenyum
3. Cemerlang dalam pelajaran

Mak Temah

Watak

* Isteri Pak Yusuf
* Berbadan gempal

Perwatakan: Mak Temah seorang …..

1. Isteri yang bertanggungjawab
2. Suka mengusik anak buahnya
3. Mengambil berat
4. Rajin memasak

Watak-watak lain

* Mak Kiah
* Tauke Lim
* Cikkgu Baharun
* Razali

LATAR (LATAR BELAKANG SESEBUAH CERITA)

Latar masa dan contoh peristiwa yang berlaku pada masanya.

* Lima tahun – Pak Yusuf mendirikan bengkel perabot yang berupa bangsal kecil di sebelah rumahnya sejak lima tahun lalu kerana berminat dalam kerja-kerja pertukangan
* Setahun- Zahar telah bekerja di bengkel perabot bapa saudaranya sejak setahun yang lalu
* Tiga tahun- Setelah tiga tahun berhenti sekolah Zahar gagal mencari kerja pekerjaan
* Satu jam setengah – Zahah dan Suhaili menaiki bas MARA dari Sik Ke Alor Setar selama satu jam setengah
* Waktu pagi – Pak Yusuf menghantar Zahar mendaftar di IKM menaiki teksi Pak Usin pada awal pagi
* 30 petang -5 minit sebelum pukul 2.30 petang Zahar dan rakan-rakannya dikehendaki berkumpul di padang pada minggu suai kenal
* Pada waktu malam – Norimi dan Zahar mendeklamasikan sajak ciptaan mereka pada malam penutupan minggu suai kenal di IKM Sungai Petani
* Tiga bulan- Pernah selama tiga bulan Mak Kiah, ibu Zahar dirawat di hospital / Selepas tiga bulan menduduki peperiksaan asas, barulah keputusan peperiksaan Zahar dan rakan-rakannya diumumkan.
* Dua minggu- Pasukan bola ssepak IKM Alor Setar bertandang ke IKM Sungai Petani dua minggu selepas perlawanan persahabatan di tempat mereka.
* Enam bulan – Zahar menjalani latihan Pertukangan Perabot di IKM Sungai Petani selama enam bulan

Latar Tempat dan contoh peristiwa yang berlaku di tempat-tempat ang berkenaan.

* Bengkel perabot Pak Yusuf – Selepas berhenti sekolah Zahar bekerja di bengkel perabot Pak Yusuf bagi membantu keluarganya ATAU Di dalam bengkel yang diubah suai daripada bangsal, Pak Yusuf menyiapkan perabot yang ditempah oleh penduduk kampung dan jiran-jirannya
* Bengkel Pertukangan Perabot, IKM Sungai Petani – Zahar dan rakan sekelasnya menduduki peperiksaan asas di dalam Bengkel Pertukangan Perabot IKM Sungai Petani.
* Padang – Ramli mengajak Zahar menyertai latihan bola sepak di padang kerana mereka kekurangan pemain
* Rumah ketua kampung – Semasa Zahar pulang ke kampung, ada kenduri di rumah ketua kampung, Pak Karim
* Stesen bas MARA – Zahar menaiki bas ke Stesen Bas MARA di Alor Setar untuk bertemu dengan Suhaili
* Kompleks City Point, Alor Setar – Tempat Zahar dan Suhaili makan ayam goreng KFC di Kompleks City Point, Alor Setar.
* IKM Sungi Petani – tempat Zahar mendaftar dan berkursus Pertukangan Perabot dan bertemu dengan Norimi yang mengikuti kursus Lukisan Seni Bina
* Kampung Carok Petitih, Sik, Kedah – Zahar dan Pak Yusuf bertolak dari Kampung Carok Petitih, Sik menuju kke IKM Sungai Petani dengan menaiki teksi Pak Usin

Latar Masyarakat dan contohnya

* Masyarakat pekebun yang rajin bekerja – Misalnya, selain membuat perabot di bengkelnya Pak Yusuf juga sering membersihkan kebunya ATAU Mak Kiah, ibu Zahar bekerja menoreh getah untuk menampung keperluan keluarganya.
* Masyarakat pelajar yang belajar dengan bersungguh-sungguh – Pelatih-pelayih di IKM termasuk Zahar, Ramli dan Norimi belajar dengan bersungguh-sungguh sebelum menduduki peperiksaan asas
* Masyarakat yang ‘suka menjaga tepi kain orang’ – Zahar sedar bahawa orang kampung akan menimbulkan cerita yang bukan-bukan dan bertokok-tambah jika dia dengan Suhaili menaiki teksi atau menaiki bas bersama-sama
* Masyarakat yang suka memandang rendah orang lain- Suhaili memandang rendah Zahar yang hanya berkelulusan IKM, berbanding dengan dirinya yang merupakan lulusan ITM
* Masyarakat yang rajin bekerja- Cahar dan Razali yang dengan rajin di kilang perabot Usaha Bersatu, walaupun mereka hanya menjalani latihan dalam loji sahaja.
* Masyarakat yang mempunyai keazaman yang kuat – Zahar mempunyai keazaman yang kuat untuk mencapai-cita-citanya ingin menjadi pengusaha perabot setelah dihina oleh Suhaili semasa pertemuan mereka di Alor Setar
* Masyarakat yang bergotong-royong – Penduduk kampung bergotong-royong semasa mendirikan bengkel perabot Zahar di bahagian kanan halaman rumahnya.
* Masyarakat yang mementingkan ilmu – Zahar, walaupun gagal masuk ke Tingkatan 6 telah melanjutkan pelajarannya di IKM untuk memperoleh ilmu dalam bidang pembinaan perabot.
* Masyarakat yang prihatin/ ambil berat terhadap sanak-saudara – Pak Yusuf mengambil berat akan Zahar, anak saudaranya. Dia sanggup menyewa teksi untuk menghantar Zahar ke IKM Sungai Petani.

Gaya Bahasa

* Cara pengarang menggunakan bahasa untuk menampakkan unsur keindahan dan menjadikan cerita lebih menarik
* Antara unsur gaya bahasa yang digunakan dalam novel ini ialah
1. Metafora – perbadingan secara langsung (bahasa kiasan), contohnya;
* memukul *jantung hati*nya (Hal. 13)
* …..*kuntum kegembiraan* mengembang di hatinya. (Hal. 25)
* Zahar tidak mahu *gelombang resah*…..(Hal. 61)
* Kita nyalakan *obor semangat* dalam diri kita (Hal. 64)
1. Diksi – pemilihan kata-kata yang tepat dan bersesuaian dengan tema novel. Antaranya; pelatih IKM, me;arik, mengetam, latihan dalam loji, kayu dan papan.
2. Sinkope – *dah, tu, tak, kau*
3. Simlie \_ (perumpamaan); perbandingan dia perkara yang sama keadaannya; biasanya didahului oleh kata; seperti, bak, laksana, umpama, bagai; Contoh;
* *bagaikan tidak mahu mengaku kalah dibayangi…(Hal.14)*
* *Arus fikirannya seperti terhenti (Hal. 180*
* *Cabaran kau tu bagai api membakar semangatkuzahar bagaikan tengelam*
* *Kata-kata yang bagai sembilu*
* *Bagaikan belati tajam*
1. Hiperbola – perbandingan yang melampau-lampau / berlebih-lebihan daripada perkara sebenar ; Contoh:
* *Zahar yang duduk di hadapan kelas, bagai mengunyah kata-kata cikgu Baharum selumat-lumatnya (hal.72)*
* *Lidah api sedang menjelir, memanah punggung kawah (Hal. 81)*
* *..perutnya yang berkeroncong dipulas* oleh hentakan bas sepanjang perjalanan…(Hal. 90)
1. Peribahasa – Contoh; ‘
* Tentulah *berat kakinya* untuk melangkah
* …patutlah *macam isi dengan kuku*
* Zahar tidak pernah *berat mulut*
* *Berat tulang*
* *Pucuk dicita ulam mendatang*
1. Pengulangan/repitisi – pengulangan kata atau frasa sebanyak beberapa kali dalam satu ayat.
* Contoh: *entah* kambing, *entah* kerbau tumbang malam tadi *(Hal. 85)*
* Biar *peluh* pak cik menitik bersama *peluh* (Hal. 7)
1. Anafora- pengulangan kata pada awal ayat (baris): Contoh, *ada di situ, ada di sana*
2. Epifora – pengulangan kata pada akhir ayat*: Contoh; duka ini berakhir, hidup ini juga akan berakhir.*
3. Kata ganda
* *Manik-manik peluh*
* *Kawan-kawan*
* *…pokok-pokok*
* *Sebaik-baiknya*
1. *Personifikasi*
* *Panas yang membakar atas zink bengkel*
* *Logo di sudut sebelah kiri surat itu cukup memukul tangkai hatinya*
* *Sinar mata mengerlip di mata tuanya*
* *Masjid yang terletak di simpang jalan itu kembali membungkus sepi*
* *…cita-cita juga boleh membenihkan kejayaan*
* *Warna senja mulai memanah suasana*
* *Malam juga tidak akan selamanya membungkus alam*
* *…nadanya menikam jantung Zahar*
1. Penggunaan bahasa Inggeris
* *Repair, awning, locker, ragging, best friend, no problem, girl friend, spot check, mood, tension, urgent, traffic*

Nilai dan pengajaran

* Nilai atau nilai murni, juga disebut nilai kemanusiaan ialah perkara atau perbuatan baik yang dilakukan oleh watak dalam seseuah karya yang patut dicontohi
* Pengajaran pula segala perkara positif yang boleh dijadikan pelajaran dan perkara negatif yang patut dijadikan sempadan atau patut dielakkan dalam kehidupan kita. Ayat pengajaran biasanya bermula dengan…kita mestilah, kita haruslah, kita patutlah, kita janganlah, kita perlulah

|  |  |  |
| --- | --- | --- |
| Nilai | Pengajaran | Contoh |
| Bertanggung-jawab | Kita haruslah bertanggungjawab atas tugas yang diamanahkan | Pak Yusuf berusaha menyiapkan rak kasut yang ditempah oleh Tok Imam atas rasa tanggungjawab bahawa rak kasut itu    untuk kegunaan jemaah yang datang ke masjid. |
| Mak Temah sentiasa memastikan hidangan untuk suaminya, Pak Yusuf disediakan dengan sempurna atas tanggungjawabnya sebagai isteri. |
| Bermaaf-maafan/ Saling bermaaf | Kita mestilah memaafkan orang yang telah berbuat salah terhadap kita | Zahar telah memaafkan kesalahan Suhaili yang memandang rendah keputusannya untuk melanjutkan pelajaran dalam bidang pertukangan perabot di IKM |
| Pelatih-pelatih senior dan pelatih baharu saling bermaafan atas kesalahan masing-masing setelah selesai minggu suai kenal |
| Keyakinan | Kita mesti yakin terhadap kemampuan diri | Zahar yakin dengan kemampuan dirinya dalam peperiksaan kerana dia telah bersedia dengan sebaik-baiknya, di samping kerana doa restu daripada ibunya |
| Setia kawan (setia kepada kawan) | Sikap setiakawan agar hubungan persahabatan berkekalan | Zahar tidak mahu dipuji-puji atas kejayaan pasukannya dalam pperlawanan bola sepak, sebaliknya berpendapat bahawa kejayaan tersebut adalah kerana kerjasama yang padu mereka sebagai satu pasukan |
| Kerajinan | Kita mestilah rajin belajar / bekerja untuk mengubah kehidupan kepada yang lebih baik / mendapat rezeki yang bertambah baik | Mak Kiah rajin menganyam tikar mengkuang, selain turut mengambil upah menjahit pakaian untuk menambahkan pendapatan keluarganya |
| Zahar rajin membantu ibunya melakukan kerja-kerja di rumah dan juga membantu Pak Yusuf membuat perabot di bengkel |
| Keprihatinan | Kita mestilah prihatin terhadap orang lain yang hidup susah | Pak Yusuf prihatin terhadap anak-anak saudaranya yang telah kematian ayah mereka. Dia berjanji bahawa dia akan membantu mereka setakat yang dia mampu. |
| Berdisiplin | Kita mesti mematuhi disiplin atau arahan di mana-mana jua kita berada | Zahar dan Razali sentiasa datang awal ke kilang perabot tempat mereka bekerja, walaupun mereka datang dengan berbasikal sejauh 2 kilometer |
| Ketabahan | Kita haruslah tabah menghadapi penghinaan daripada orang lain/Tabah menghadapi dugaan | Zahar tabah walaupun dipandang rendah  oleh Suhaili kerana dia hanya lulusan IKM |
| Mak Kiah membesarkan anak-anaknya dengan tabah. Dia sanggup melakukan beberapa kerja demi menyara keluarga setelah kematian suaminya-Kita haruslah tabah menghadapi penghinaan orang terhadap diri kita.-Janganlah kita mudah berputus asa menghadapi kesusahan dalam hidup.Contoh: Zahar tabah menerima penghinaan Suhaili yang memandang rendah kepada mereka yang mempunyai kelulusan IKM.–  Mak Kiah dengan tabah membesarkan tiga anaknya dengan hasil menoreh getah,menganyam tikar dan mengambil upah menjahit baju selepas kamatian suaminya.\ |
| Kerjasama | Kita mesti bekerjasama  untuk mencapai kejayaan | Pasukan bola sepak IKM Sungai Petani bekerjasama untuk memastikan kejayaan pasukan mereka dalam perlawanan bola sepak persahabatan dengan pasukan bola sepak IKM Alor Setar |
| Pelatih-pelatih baharu yang seramai 150 orang bekerjasama membbersihkan kawasan yang bersemak seluas padang bola dalam masa yang singkat. |
| Berpendirian tegas | Kita mestilah berpendirian tegas atau berpegang teguh pada prinsip atau pendirian yang telah kita tetapkan | Zahar bertegas menolak tawaran Suhaili yang ingin membantunya untuk mendapatkan pekerjaan di kilang perabot tempat dia berlatih selepas tamat latihannya. Sebaliknya Zahar menetapkan pendiriannya untuk membuka bengkel perabotnya sendiri |
| Keberanian | Kita perlulah berani tampil ke hadapan untuk menunjukkan kebolehan diri | Zahar dan Norimi berani mendeklamasikan sebuah sajak ciptaan mereka sendiri semasa majlis penutupan minggu suai kenal |
| Bergotong-royong | Kita patut bergotong-royong agar perkara yang sukar akan menjadi mudah | Orang-orang kampung bergotong-royong mendirikan bengkel perabot Zahar tanpa menghiraukan panas terik pacaran cahaya matahari |
| Berbelanja dengan berhemat | Kita haruslah berbelanja secara berhemah agar ada wang yang mencukupi untuk kegunaan tertentu. | Zahar memelanjakan wang imbuhan sebanyak RM200.00 yang diterimanya setiap bulan dengan berhemah agak wang perbelanjaannya semasa belajar di IKM mencukupi-Pengajaran:Kita haruslah mengamalkan sikap berjimat cermat.Contoh:– Walaupun hanya menerima wang imbuhan sebanyak RM200.00 sebulan,namun Zahar sentiasa berjimat cermat untuk memastikan perbelanjaannya sentiasa mencukupi. |
| Ketekunan | Kita mesti tekun dalam melakukan setiap kerja yang dilakukan | Selama setahun, Zahar bekerja di bengkel perabot Pak Yusuf dengan tekun |
| Kesederhanaan (tidak melebih-lebihkan) | Kita mestilah bersikap sederhana atau merendah diri, terutamanya apabila berada di tempat orang | Sikap Zahar yang serba sederhana menyebabkan dia banyak kawan kerana dia mudah didekati dan begitu disenangi oleh rakan sekerja di kilang perabot di Kamunting |
| Kegigihan | Kita mestilah gigih dalam melakukan sesuatu perkara agar mencapai kejayaan | Zahar gigih belajar semasa menuntut di IKM sehingga dia memperoleh keputusan yang cemerlang dalam peperiksaan |
| Menghormati orang lain | Kita haruslah menghormati tetamu yang datang ke tempat kita | Pelatih IKM Sungai Petani menyambut kedatangan pasukan bola sepak IKM Alor Setar dengan rasa hormat dan menyediakan jamuan ringan. |
| Kita haruslah menghormati guru yang telah banyak mencurahkan ilmu kepada kita | Zahar begitu menghormati cikgu Baharum, guru pertukangan perabot yang tidak kedekut mencurahkan ilmu pertukangan kepada anak-anak muridnya |
| Baik hati | Kita mestilah sentiasa berbuat baik kepada orang lain | Razali mempelawa Zahar tinggal bersama-sama dengan senang hati walaupun mereka baru berkenalan |
| Keinsafan | Kita mestilah menginsafi sebarang kesalahan yang pernah kita lakukan | Shuhaili cuba berbaik-baik dengan Zahar setelah dia insaf akan perbuatannya yang menghina dan memandang rendah Zahar yang akan menyambung pelajarannya di IKM |
| Kebijaksanaan | Kita haruslah bijak dalam menangani sesuatu permasalahan atau berhadapan dengan apa-apa jua  keadaan | Zahar bertindak dengan bijak memperdayakan barisan pertahanan pihak lawan dan berjaya menjaringkan gol kemenangan pasukan mereka ke atas pasukan bola sepak IKM Alor Setar |

NILAI DAN PENGAJARAN NOVEL MENITI IMPIAN

**Nilai Murni**/Nilai Kemanusiaan – Semua perkara atau perbuatan baik yang boleh dijadikan contoh oleh pembaca yang terdapat dalam novel,antara nilai murni yang biasanya dipaparkan oleh pengarang ialah nilai kasih sayang ,berdikari, amanah, bekerjasama, hormat-menghormati, keadilan adil,patriotik, hemah tinggi,taat, rasional, kebersihan, kegigihan dan keyakinan.

**Pengajaran** -Semua perkara positif dan negatif yang terdapat di dalam novel yang boleh dijadikan pedoman dan peringatan kepada  pembaca dalam kehidupan mereka. Contohnya: Kita haruslah bekerjasama… ( perkara positif)/  Kita janganlah bersikap mementingkan diri sendiri ( perkara negatif )

* Nilai dan pengajaran boleh mengguakan contoh yang sama, hanya auatnya yang berbeza

**Nilai murni: Saling memaafkan**

– **Pengajaran**: Kita mestilah memaafkan kesalahan orang lain kepada kita.

Contoh:  Zahar telah memaafkan kesalahan Suhaili yang telah memandang rendah keputusannya melanjutkan pelajaran di IKM.

* Pelatih seniour dan pelatih baharu saling memaafkan kesalahan semasa berlangsungnya minggu suai kenal.
* Pak Yusuf sentiasa memaafkan kesalahan isterinya Mak Temah walaupun Mak Temah lewat menghidangkan sarapan.

**Nilai:Bertanggungjawab**

– Pengajaran: Kita haruslah bertanggungjawab atas tugas yang telah diamanahkan.

Contoh: Pak Yusuf berusaha menyiapkan rak kasut yang akan diletakkan di masjid kerana dia telah dipertanggungjawabkan oleh tok Imam.

* Mak Temah sentiasa menyediakan hidangan untuk suaminya ,Pak Yusuf dengan sempurna kerana tanggungjawabnya sebagai isteri.

**Nilai:Keyakinan**

– Pengajaran:Kita perlulah yakin terhadap kemampuan diri sendiri

Contoh: Pelatih-pelatih IKM diseru agar mempunyai keyakinan diri dan tidak mudah mengalah kepada pandangan masyarakat.

* Zahar yakin dengan kemampuan dirinya dalam peperiksaan kerana dia telah berusaha dengan sebaiknya disamping restu daripada ibunya.

**Nilai:Ambil berat/keprihatin**

– Pengajaran:Sikap ambil berat terhadap kesusahan orang lain haruslah dijadikan amalan.

Contoh: Pak Yusuf mengambil berat tentang anak-anak saudaranya dan dia berjanji untuk membantu keluarga Zahar setakat kemampuannya.

**Nilai:Berdisiplin**

– Pengajaran:Sikap berdisiplin mestilah diamalkan agar kita patuh kepada arahan

Contoh: Pelatih-pelatih baharu di IKM Sungai Petani diminta mematuhi arahan dan berbaris dengan tegak semasa minggu suai kenal.

* Zahar dan Razali sentiasa datang awal ke kilang walaupun mereka datang dengan menaiki basikal sejauh 2 km.

**Nilai: kerjasama**

– Pengajaran: Kita haruslan bekerjasama sebagai sebuah pasukan untuk mencapai kejayaan.

Contoh: Semua ahli pasukan bola sepak IKM Sungai Petani bekerjasama untuk memastikan kejayaan pasukan mereka.

– Pelatih-pelatih baru seramai 150 orang bekerjasama membersihkan kawasan semak seluas padang bola dalam masa yang singkat.

**Nilai:Ketegasan**

– Pengajaran:Kita mestilah tegas dalam mengambil tindakan atau pendirian yang telah kita buat.

Contoh: Zahar dengan tegas menolak tawaran Suhaili yang hendak membantunya mendapatkan pekerjaaan di kilang perabot selepas tamat latihannya di sana.

Nilai:Keberanian

– Pengajaran: Kita perlulah berani tampil ke hadapan untuk menunjukkan kemampuan diri.

Contoh: Zahar dan Norimi dengan berani mendeklemasikan sajak ciptaan mereka sendiri semasa penutup minggu suai kenal.

**Nilai:Bergotong-royong**

– Pengajaran: Kita haruslah bergotong-royong melakukan sesuatu perkara yang sukar agar menjadi lebih mudah.

Contoh:Orang-orang kampung bergotong-royong membangunkan bengkel perabot milik Zahar tanpa menghiraukan terik panas matahari.

**Nilai:Ketekunan**

– Pengajaran:Kita mestilah tekun dalam setiap pekerjaan yang kita lakukan.

Contoh: Zahar tekun bekerja di bengkel Pak Yusuf sejak setahun yang lalu.

-.Zahar dan rakan-rakan sekelasnya sentiasa tekun melaksanakan tugasan mereka sejak latihan mereka bermula di IKM.

**Nilai:Merendah diri/ kerendahan hati**

– Pengajaran:Kita mestilah sentiasa bersikap merendah diri terutama di tempat orang.

Contoh: Sikap Zahar yang suka merendah diri menyebabkan dia mudah didekati dan disenangi oleh rakan sekerja di kilang perabot di Kamunting.

**Nilai:Saling menghormati /hormat-menghormati**

Pengajaran:-Kita haruslah menghormati tetamu yang datang ke tempat kita.

-.Kita mestilah menghormati guru yang mencurahkan ilmu kepada kita.

Contoh: Pelatih IKM Sungai Petani menyediakan jamuan ringan untuk pasukan bola sepak IKM Alor Setar yang bertancang ke tempat mereka.

-Zahar begitu menghormati Cikgu Baharum, guru pertukangan Perabot yang tidak lokek mencurahkan segala ilmunya.

**Nilai:Baik hati**

– Pengajaran:Kita haruslah sentiasa berbuat baik kepada orang lain.

Contoh:Razali dengan senang hati mempelawa Zahar tinggal bersama-sama di rumah sewanya walaupun dia baru mengenali Zahar.

**Nilai; Berterima kasih**

– Zahar mengucapkan terima kasih kepada pihak pengurusan kilang perabot tempat latihan lojinya dan semua rakan sekerja yang begitu baik terhadapnya sejak dia memulakan latihannya di sana.